Velvetcut

Velvetcut on vuosituhannen vaihteessa perustettu suomalainen rockyhtye, joka on toistaiseksi julkaissut neljä albumia. Velvetcutin perustajajäsen on Tomi Asuintupa, joka on yhtyeen pääasiallinen säveltäjä ja sanoittaja. Vuonna 2024 yhtye palasi 12 vuoden julkaisutauolta ja on julkaissut sen jälkeen tasaisesti uutta materiaalia. 
Historia.
Velvetcutin ensimmäiset demot tehtiin vaihtelevalla kokoonpanolla nimellä Trey 13, jolloin yhtye toimi lähinnä laulajakitaristi Tomin sooloprojektina. Demojen herätettyä levy-yhtiöiden kiinnostuksen, vakiintui yhtyeen nimeksi Velvetcut. Vuonna 2001 yhtye solmi levytyssopimuksen Johanna Kustannukseen kuuluvan, Megamanian, yhden Suomen vanhimman ja arvostetuimman itsenäisen levy-yhtiön kanssa. 
Loppuvuonna 2001 Velvetcut julkaisi ensimmäisen kolmen kappaleen maxi-singlen, "Everyone to Please", jonka tuotannosta vastasi muun muassa HIMiä ja Apocalypticaa tuottanut Hiili Hiilesmaa. Samaan aikaan yhtyeelle oli muodostunut ensimmäinen pysyvämpi kokoonpano. Rumpuihin ja kitaraan oli värvätty Tomin vanhat ystävät Andy ja Topi. Miehistöä täydennettiin suomalaisesta metalliyhtye Sarasta kitaristi Joalla sekä basisti Kissellä.
Vuonna 2003 Velvetcut edusti kotikaupunkiaan Seinäjokea Popcity-projektissa, jonka seurauksena nauhoitettiin single "MMII" uudistuneen kokoonpanon kanssa. 
Vuosina 2004–2005 Velvetcut nauhoitti debyyttialbumiaan basistiksi liittyneen Sami Jormanaisen sekä Mikko Herrasen kanssa. Tämä useiden epäonnisten tapahtumien läpi puskettu albumi sai nimen "Thirteen". Levyn julkaisi lopulta Firebox Records valmistumisen jälkeisenä vuonna 2006. Levy huomioitiin muun muassa Englannin "Metal Hammerissa" kun Velvetcut valittiin kuukauden tulokkaaksi. Levyn tiimoilta yhtye keikkaili muun muassa Provinssirockissa ja Kuopiorockissa. "Thirteen"-albumia seurasi SaraLee ja Gotham O.D -yhtyeiden kanssa tehty yhteinen "S/G/V"-EP sekä kiertue.
Progressiivisempaa ja maanläheisempää otetta Velvetcut esitteli vuoden 2009 alussa julkaistulla albumilla "Hussshhh (The Sound of Sorrow and Silence)", jolla yhtye halusi uusiutua musiikillisesti. Kolmannella albumilla, "Electric Tree (2012) bändi otti jälleen uuden suunnan. Albumi oli" käytännössä laulajakitaristi Tomin yksin toteuttama elekronista rockia sisältämä projekti, joka julkaistiin Velvetcutin nimellä. Albumin julkaisun jälkeisten keikkojen myötä yhtye jäi suunnittelemattomalle tauolle, joka päättyi vasta vuonna 2024.
Velvetcutin paluun moottorina oli halu soitella Velvetcutin edeltäjän Mushroom Circus-yhtyeen materiaalia. 1990-luvun puolivälissä perustettu yhtye oli grungeajan luomus. Musiikillisista juuristaan innostuneena syntyi trio, jossa Tomi oli yhteinen nimittäjä sekä Velvetcutin ja Mushroom Circuksen välissä. Topi tuli mukaan Velvetcutista ja Vesa-Ville Mushroom Circuksesta. Samalla Tomi vaihtoi olosuhteiden pakosta kitaran bassoon. Vuonna 2024 yhtye julkaisi paluusinglen "Eating Machine" ja seuraavaana vuonna (2025) albumin "The Great Chameleon".
Diskografia.
The Great Chameleon (2025, Rockhopper Music)
EP:t
Run Rabbit Run (2025, Rockhopper Music)
Lady! (Panic Is On The Way) (2025, Rockhopper Music)
Paranoid Inc. (2024, Rockhopper Music)
Do I Do (2024, Rockhopper Music)
Perfect American (2024, Rockhopper Music)
Eating Machine (2024, Rockhopper Music)